Віцебскі дзяржаўны ўніверсітэт імя П. М. Машэрава

**Віцебскі дзяржаўны ўніверсітэт імя П. М. Машэрава** — вышэйшая навучальная ўстанова ў горадзе Віцебску.

## Гісторыя 
У 1910 годзе ў Віцебску быў заснаваны настаўніцкі інстытут, якія рыхтаваў настаўнікаў для сярэдняй школы. У 1918 годзе ён быў ператвораны ў педагагічны інстытут. У пачатку 1920-х гадоў некалькі разоў мяняў назву і рэарганізовываўся, а ў 1924 годзе быў аб’яднаны з Беларускім дзяржаўным універсітэтам. У 1930 годзе быў узноўлены ў выглядзе індустрыяльна-педагагічнага інстытута, з 1933 года стаў называцца Віцебскім дзяржаўным педагагічным інстытутам. У 1934 годзе інстытуту было прысвоена імя С. М. Кірава. У 1935 годзе ў яго складзе быў створаны настаўніцкі інстытут.
]]
Падчас Вялікай Айчыннай вайны карпусы інстытута былі разбураныя, а многія выкладчыкі і студэнты загінулі на фронце ці ў партызанскім руху. Нягледзячы на гэта, заняткі ў інстытуце зноў пачаліся ўжо ў 1944 годзе. Пасля вайны праца інстытута была адноўлена да пачатку 1950-х гг. У гэты час, аднак, былі ліквідаваныя настаўніцкі інстытут і філалагічны факультэт, а гістарычны факультэт інстытута быў пераведзены ў Магілёў. У 1960—1970 гг. інстытут актыўна развіваўся, адкрываліся новыя факультэты і павялічваўся прыём студэнтаў.

]]
У 1995 годзе ВДПІ імя С. М. Кірава быў ператвораны ў Віцебскі дзяржаўны ўніверсітэт, а ў 1998 годзе ўніверсітэту было прысвоена імя свайго вядомага выпускніка П. М. Машэрава.

Універсітэт мае навукова-даследчую лабараторыю па біялогіі Беларускага Паазер’я, батанічны сад, рэдакцыйна-выдавецкі аддзел, музей гісторыі ўніверсітэта, мемарыяльны музей П. М. Машэрава, музеі — літаратурны, біялагічны, дэкаратыўна-прыкладнога мастацтва. З 1996 года выдаюцца часопіс «Веснік Віцебскага дзяржаўнага ўніверсітэта», з 2002 года — «Вучоныя запіскі» УА «ВДУ імя П. М. Машэрава», газета «Мы і час».

## Факультэты 
* Факультэт хіміка-біялагічных і геаграфічных навук
* Факультэт сацыяльнай педагогікі і псіхалогіі
* Факультэт фізічнай культуры і спорту
* Мастацка-графічны факультэт
* Педагагічны факультэт
* Юрыдычны факультэт
* Факультэт гуманітарных ведаў і камунікацый
* Факультэт матэматыкі і інфармацыйных тэхналогій
* Факультэт навучання замежных грамадзян
* Інстытут падвышэння кваліфікацыі і перападрыхтоўкі

## Рэктары 
* Клаўдзій Іванавіч Ціхаміраў (1910—1921)
* Пётр Мікалаевіч Ільінскі (1921—1923)
* Елізарый Юр’евіч Зеліксон (1924)
* Іван Сямёнавіч Чарнецкі (1930—1936)
* Аляксандр Восіпавіч Каляда (1936—1941)
* Леў Самойлавіч Калецкі (1944—1945)
* Валяр’ян Пятровіч Касцючэнка (1945—1952)
* Іван Аляксандравіч Лугаўцоў (1952—1953)
* Павел Емяльянавіч Мядзведзеў (1953—1955)
* Павел Федасеевіч Грук (1955—1959)
* Павел Епіфанавіч Цярэнцьеў (1959—1963)
* Андрэй Раманавіч Гарбачоў (1963—1978)
* Віктар Ніканавіч Вінаградаў (1978—1997)
* Аркадзь Уладзіміравіч Русецкі (1997—2009)
* Аляксандр Пятровіч Саладкоў (2009—2013)
* Аляксей Уладзіміравіч Ягораў (2014—2020)
* Валянціна Васільеўна Багатырова (з 2020)

## Выкладчыкі 
* Вольга Дзмітрыеўна Акімава, 1938—1941 гг.
* Леанід Сяргеевіч Анцімонаў, беларускі мастак
* Таццяна Станіславаўна Бубенька, беларускі археолаг
* Уладзімір Аляксандравіч Голубеў, беларускі астраном
* Анатоль Максімавіч Дарафееў, беларускі заолаг
* Алена Ціхаўна Жукава, беларускі вучоны-педагог у галіне тэхнічнай графікі
* Анатоль Мікалаевіч Канапелька, беларускі паэт, загадчык кафедры беларускай літаратуры
* Аляксандр Фёдаравіч Карпан, беларускі мастак
* Веніямін Аркадзевіч Космач, беларускі гісторык
* Ігар Міхайлавіч Курбатаў, загадчык кафедры арганічнай і біялагічнай хіміі ў 1939—1941 гг.
* Валянціна Аўраамаўна Маслава, беларускі мовазнавец
* Алесь Мемус, беларускі мастак, выкладаў у 1974-99 гадах
* Леанід Мікалаевіч Ніканаў, загадчык кафедры батанікі (з 1941 г.)
* Уладзімір Папковіч, беларускі пісьменнік, перакладчык, загадчык кафедры нямецкай літаратуры
* Вольга Іванаўна Русілка, беларуская паэтэса, загадчык кафедры беларускай літаратуры
* Іван Міхайлавіч Сталяроў, беларускі мастак
* Міхаіл Леанідавіч Цыбульскі, беларускі мастацтвазнавец

## Вядомыя выпускнікі 
* Галіна Сцяпанаўна Васільева, беларуская мастачка
* Уладзімір Іванавіч Акулаў, беларускі мастак
* Арцём Арашонак, беларускі пісьменнік і перакладчык
* Анатоль Іванавіч Гармаза, беларускі мастак
* Фелікс Фёдаравіч Гумен, беларускі мастак
* Аляксандр Ігаравіч Дасужаў, беларускі мастак
* Мікалай Мікалаевіч Дундзін, беларускі мастак
* Андрэй Эрыхавіч Духоўнікаў, беларускі мастак
* Канстанцін Барысавіч Езавітаў, беларускі палітычны, грамадскі і ваенны дзеяч, публіцыст, перакладчык, педагог
* Міхаіл Ермашкевіч, беларускі рымска-каталіцкі дзеяч
* Анатоль Пятровіч Жураўлёў, беларускі мастак
* Уладзімір Усцінавіч Іваноў, беларускі мастак
* Іван Любачка (1915—1977), беларускі гісторык
* Алег Данілавіч Кастагрыз, беларускі мастак
* Васіль Кузьміч Касцючэнка, беларускі мастак
* Мікалай Уладзіміравіч Кірэеў, беларускі мастак
* Барыс Андрэевіч Лазука, беларускі мастацтвазнавец
* Анатоль Андрэевіч Люцко, беларускі мастак
* Аляксей Антонавіч Марачкін, беларускі мастак
* Уладзімір Іванавіч Пракапцоў, генеральны дырэктар Нацыянальнага мастацкага музея Рэспублікі Беларусь.
* Сяргей Васільевіч Рублеўскі, беларускі пісьменнік
* Уладзімір Канстанцінавіч Слабін, беларускі вучоны-біёлаг
* Лера Сом, беларуская паэтэса
* Мікалай Іванавіч Таранда, беларускі мастак
* Барыс Якаўлевіч Хесін, беларускі мастак
* Наталля Арсенцьеўна Чорнагалова, беларускі мастак
* Уладзімір Дзмітрыевіч Шапо, беларускі акварэліст, графік
* Пётр Пятровіч Шарыпа, беларускі мастак
* Павел Пятровіч Шастакоў, беларускі паэт, журналіст
* Аляксандр Сяргеевіч Шыёнак, беларускі мастак
* Віктар Аляксандравіч Шылко, беларускі мастак
* Алена Ярмаловіч, паэтэса

## Навуковыя школы  
* Навукова-педагагічная школа «Начартальная геаметрыя і тэхнічная графіка» (В. Н. Вінаградаў, Я. А. Васіленка)
* Навукова-педагагічная школа «Тэорыя класаў Фітынга і яе прыкладанні ў тэорыі груп» (М. Ц. Вараб’ёў)
* Навукова-педагагічная школа «Лінгвакультуралогія» (В. А. Маслава)
* Навукова-педагагічная школа «Актуальныя праблемы анамастыкі» (Г. М. Мезенка)
* Навукова-педагагічная школа «Этнапедагогіка» (Г. П. Арлова)
* Навукова-педагагічная школа «Экалогія чалавека» (І. М. Прышчэпа)
* Навукова-педагагічная школа «Мастацкая культура Віцебшчыны: гісторыя станаўлення і развіцця, сучасныя праблемы» (А. У. Русецкі)
* Навукова-педагагічная школа «Біяхімія здаровага ладу жыцця» (А. А. Чыркін)

## Вывучэнне польскай мовы 
У 1990-х гадах студэнты факультэтаў беларускай філалогіі і гісторыі, а таксама рускай філалогіі мелі магчымасць вывучаць польскую мову ў факультатыўных групах. Дзякуючы патрымцы Польскага інстытута ў Мінску, універсітэт падпісаў дамову аб супрацоўніцтве з Універсітэтам у Беластоку.

## Абвінавачванні ў палітычных рэпрэсіях студэнтаў 
ВНУ абвінавачваецца ў выключэнні студэнтаў з-за палітычных прычын. Паводле рапарту польскага Фонду Свабода і Дэмакратыя і паводле беларускага Камітэту «Салідарнасць», Аркадзь Русецкі, рэктар універсітэта, выключыў 2-х студэнтаў за іх палітычную дзейнасць.

## Крыніцы 
## Літаратура 
* 
* 
*  
*  

## Спасылкі 
* Афіцыйны сайт  
* Да 85-годдзя ВДУ імя П.М. Машэрава


Катэгорыя:1910 год у Віцебску
Катэгорыя:Аб’екты, названыя ў гонар Пятра Машэрава
Катэгорыя:З’явіліся ў 1910 годзе